‎Un cimpanzeu a fost ucis
‎în inima teritoriului Ngogo.
‎E Pork Pie.
‎Ca să se întâmple asta,
‎ucigașii au trebuit ‎să pătrundă neobservați în teritoriu.
‎Un singur grup ar fi putut face asta.
‎Un grup binecunoscut de cimpanzeii Ngogo.
‎Vesticii.
‎Războiul se pogoară în Ngogo.
‎IMPERIUL CIMPANZEILOR
‎NGOGO DE VEST
‎CU DOUĂ ZILE MAI DEVREME
‎Cimpanzeii din vestul Ngogo ‎sunt un grup separat,
‎cu propriul teritoriu.
‎Vesticii sunt diferiți.
‎Grupul lor e mult mai mic ‎decât grupul central al lui Jackson.
‎Dar sunt uniți.
‎Iar asta le conferă putere.
‎Sunt doar opt masculi adulți,
‎față de cei 24 din grupul principal.
‎Deci femelele
‎se alătură masculilor
‎și-i ajută să-și apere teritoriul.
‎HUTCHERSON - 27 DE ANI
‎Există un alfa puternic, Hutcherson,
‎dar e diferit de Jackson.
‎Nu domină în același fel.
‎Aici, puterea e împărțită mai egal.
‎Și toți masculii adulți ‎au roluri importante.
‎GARRISON 44 DE ANI
‎Garrison e unul dintre acei masculi.
‎Pentru un cimpanzeu mascul, e bătrân.
‎Dar vârsta îi conferă înțelepciune.
‎Cunoaște fiecare copac din Ngogo.
‎Are întipărită în minte ‎o hartă a întregii păduri.
‎Dacă se caută hrană,
‎el o va găsi.
‎E greu să cauți hrană.
‎Deseori, răsplata e măruntă.
‎De data asta, Garrison a condus vesticii ‎către un deliciu rar.
‎Cimpanzeilor le place mierea sălbatică.
‎Dar nu e multă
‎și nu va hrăni întregul grup.
‎Pentru asta,
‎vesticii au nevoie de fructe.
‎ZIUA ÎN CARE PORK PIE A FOST UCIS
‎Fructele coapte
‎sunt cea mai importantă hrană, în Ngogo.
‎Iar acum,
‎cei mai prețuiți pomi ‎sunt la granița teritoriului vestic.
‎Pe granița
‎grupului central, al lui Jackson.
‎Rollins conduce patrula vesticilor.
‎De mulți ani, păzește granițele din Ngogo.
‎DAMIEN - 14 ANI
‎Damien e fratele lui mai mic.
‎E încă un adolescent.
‎Dar e deja puternic.
‎Încrezător.
‎Și foarte isteț.
‎Când patrulează granițele,
‎acești frați formidabili
‎sunt în frunte.
‎Pe măsură ce se apropie de graniță,
‎Garrison îi supraveghează pe toți.
‎Au ajuns la graniță.
‎Și grupul ui Jackson se hrănește aici… ‎Este o parte periculoasă a pădurii.
‎Dar merită riscul.
‎Un smochin uriaș e plin de fructe.
‎Chiar de așa ceva are nevoie grupul.
‎Majoritatea se înfruptă cu plăcere.
‎Dar nu și Rollins și Damien.
‎Patrularea implică parțial ‎să păzești resursele.
‎Dar asta nu e tot.
‎Cimpanzeii vor încerca ‎să-și extindă teritoriul, dacă pot.
‎Și o fac
‎căutând și atacându-și rivalii.
‎Dacă-s superiori numeric.
‎Deci Rollins și Damien ‎nu pot merge singuri.
‎Ceilalți masculi vor trebui ‎să-i urmeze îndeaproape.
‎Pătrund adânc în teritoriul central.
‎Grupul lor e mic
‎și nu știu câți cimpanzei inamici ‎ar putea întâlni.
‎Trebuie să aibă grijă
‎și să facă liniște.
‎Toată viața sa, Damien a fost ‎alături de Rollins.
‎Au o legătură puternică.
‎Într-o misiune pe furiș,
‎asta poate face diferența ‎dintre viață și moarte.
‎Patrula a auzit ceva.
‎E Pork Pie.
‎Și e singur.
‎Ca și oamenii,
‎cimpanzeii sunt creaturi sociale.
‎Spre deosebire de noi,
‎capacitatea lor de a forma relații
‎se limitează la grupurile ‎din care fac parte.
‎Sunt inevitabil teritoriali
‎și tribali.
‎Le stă în fire să lupte pentru resurse.
‎Și percep cimpanzeii din grupurile rivale
‎drept ținte de atacat și nimicit.
‎Viața cimpanzeilor ‎este un conflict nesfârșit.
‎Pentru vestici,
‎Pork Pie era un intrus.
‎Când l-au prins singur,
‎soarta i-a fost pecetluită.
‎Toți cimpanzeii au două laturi.
‎Masculii adulți ca Rollins ‎pot fi blânzi și jucăuși.
‎Pot fi și extrem de violenți.
‎Latura lor violentă ‎este esențială acestei societăți.
‎Conflictele teritoriale dintre grupuri ‎nu urmăresc averi.
‎Ci supraviețuire.
‎Vesticii au multe guri de hrănit.
‎Și grupul crește.
‎Le trebuie un teritoriu mai mare.
‎Și mai multă hrană.
‎Sunt în conflict cu un grup mai mare ‎și mai puternic.
‎Deci șansele le sunt potrivnice.
‎Pentru moment.
‎Poate că vesticii sunt mai puțini…
‎dar sunt uniți.
‎Se bucură din plin de apartenență.
‎Și de sprijin.
‎GARBO - 65 DE ANI
‎Garbo e cea mai vârstnică ‎dintre cimpanzeii din Ngogo.
‎E uluitor pentru un cimpanzeu ‎să atingă 65 de ani.
‎Ea încă are un rol activ în comunitate.
‎O ajută faptul că fiul său este alfa.
‎Garbo duce o viață bună, ‎cu fiul său purtându-i de grijă,
‎și este tratată cu respect.
‎Garbo mai are un fiu.
‎Richmond.
‎Și el are grijă de mama lui,
‎în ciuda problemelor proprii.
‎Când era tânăr,
‎Richmond și-a pierdut mâna ‎în capcana unui braconier.
‎Deși totul e mai dificil ‎pentru el, în pădure,
‎el nu doar a supraviețuit.
‎Ci a prosperat.
‎Richmond a fost, odinioară, ‎alfa al vesticilor.
‎Apoi, fratele său mai mic ‎i-a luat locul, în frunte.
‎Dar încă are putere
‎și influență.
‎Numărul mic de masculi adulți din vest
‎este un factor de risc, dacă rivalitatea ‎cu grupul central se acutizează.
‎Unii tineri masculi sunt în ascensiune.
‎Dar călătoria poate fi dificilă.
‎Bergl e orfan,
‎deci a trebuit să se maturizeze rapid…
‎și să se descurce.
‎Dar, ca adolescent,
‎se schimbă și vrea ‎să înceapă să se impună.
‎Încearcă ritualuri de dominare.
‎Trebuie să fie atent.
‎Începe să atragă atenția.
‎În acest stadiu al vieții unui cimpanzeu,
‎masculii în putere ‎încep să-l vadă drept rival.
‎Micile scene ale lui Bergl ‎îl pot băga în bucluc.
‎Într-o zi, agresivitatea lui Bergl ‎îi va ajuta pe vestici contra dușmanilor.
‎Deocamdată, i s-a reamintit care-i e locul
‎și s-a ales cu o rană urâtă la mână.
‎Joya e și ea orfană.
‎Are aceeași vârstă ca Bergl.
‎Și ea începe să se schimbe.
‎Instinctele ei materne ‎încep să se înfiripe.
‎Vrea să ajute cu puii.
‎Neavând mamă, de la care să învețe…
‎mai are de progresat cu puericultura.
‎Spre deosebire de Bergl, ‎când vine vorba de Joya…
‎toți sunt foarte toleranți.
‎Poate să învețe ‎de la mamele cu experiență.
‎CARSON - 27 DE ANI
‎EO - 3 ANI
‎Carson are deja doi pui.
‎Și e însărcinată din nou.
‎E o mamă bună,
‎dar aici, în vest, ‎trebuie să fie mai mult de atât.
‎Patrulează alături de masculi
‎și vânează.
‎Vesticii vânează în grup‎,
‎masculi și femele,
‎umăr la umăr.
‎Maimuțele colobus nu sunt o țintă ușoară.
‎Sunt rapide și agile.
‎Ca să le prindă,
‎cimpanzeii trebuie să colaboreze.
‎Vânătoarea e grea pentru Richmond.
‎Dar știe că merită să țină pasul.
‎Vânătoarea a avut succes.
‎Au carne de împărțit
‎în vârful copacilor.
‎Dacă Richmond își vrea partea,
‎va trebui să urce să și-o ceară.
‎Garbo era prea bătrână pentru vânătoare,
‎dar asta nu înseamnă că nu primește nimic.
‎Garbo l-a îngrijit ‎pe Richmond când era mic.
‎Iar acum, el are grijă de ea.
‎Viața poate fi grea în Ngogo.
‎Și să te poți baza pe o familie
‎poate ușura lucrurile.
‎Cimpanzeii mențin ‎o relație strânsă cu mama lor.
‎Dar Bergl nu are familie.
‎Toți cimpanzeii masculi trec ‎prin această etapă.
‎Și toți iau bătaie uneori, pe parcurs.
‎Dar pentru un orfan, e mai greu.
‎Neavând o mamă care să-l aline…
‎Bergl stă singur.
‎Nu-i lipsește doar apropierea.
‎Puricatul este esențial pentru sănătate.
‎Fără puricat,
‎Bergl poate fi vulnerabil.
‎Cimpanzeii nu prea sunt activi pe ploaie,
‎dar vesticii nu se adăpostesc.
‎Furtuna pare să le dea energie.
‎Ca grup, capătă puteri.
‎Bergl e tot singur.
‎Și s-a îmbolnăvit.
‎Are o infecție parazitară pe față.
‎Are nevoie de ajutor.
‎Antilopele Duiker se tem, ‎de regulă, de cimpanzei.
‎Dar în această stare,
‎Bergl nu e o amenințare.
‎Aproape nimeni n-a observat ‎că Bergl lipsește.
‎Dar cineva da.
‎Pe măsură ce îmbătrânesc,
‎cimpanzeii masculi ‎devin mai puțin agresivi
‎și mai grijulii.
‎Și uneori,
‎intervin să aibă grijă de un orfan.
‎Grupul vesticilor are nevoie de Bergl.
‎Dar pentru a-și găsi locul,
‎trebuie să învețe ‎să-și țină agresivitatea în frâu.
‎Dacă are susținerea ‎cuiva experimentat, ca Garrison,
‎există speranță.
‎Joya petrece ‎din ce în ce mai mult timp cu puii.
‎Învață.
‎Când va veni timpul ‎să aibă propria familie,
‎va fi pregătită.
‎Bergl și Joya își găsesc calea.
‎Învață încet ce roluri au ‎în societatea cimpanzeilor.
‎Societatea are nevoie de susținere.
‎Ca în fiecare zi a vieții lor,
‎vesticii pornesc în căutare de hrană.
‎Damien a descoperit ceva.
‎Și nu este un fruct obișnuit.
‎E Chrysophyllum.
‎Cea mai rară și mai bogată ‎comoară din Ngogo.
‎Apare, în pâlcuri masive, ‎o dată la câțiva ani.
‎E imprevizibil și,
‎când se coace,
‎oferă hrană mai multă ‎decât pot mânca cimpanzeilor.
‎Majoritatea pomilor Chrysophylum
‎sunt în zona de graniță,
‎în teritoriul central.
‎Dar masculii adulți ‎știu precis unde să-i găsească.
‎Pentru că, pentru mulți ani,
‎acei arbori
‎și acel teritoriu
‎le-au aparținut.
‎Și acum a venit vremea
‎să le recapete.
‎Subtitrarea: Elena Irimia